el el el el el el el el el el el el el el el el el ru el el el el en el ja el el el el el de el el el el el el el el el el el el el el el en el el el el el el el el en en en el en el en el el el el el el el el el el el el el
Το Παλάτι του Αγίου Ιακώβου είναι το παλαιότερο παλάτι του Λονδίνου. Βρίσκεται στο Πολ Μολ, λίγο βορειότερα από το Πάρκο του Αγίου Ιακώβου. Αν και κανένας ηγεμόνας δεν έχει ζήσει εκεί για δύο αιώνες σχεδόν, έχει παραμείνει η επίσημη κατοικία του Ηγεμόνα[2][3] και το αρχαιότερο βασιλικό παλάτι στο Ηνωμένο Βασίλειο. Γι' αυτό το λόγο δίνει το όνομα του στη Βασιλική Αυλή (την "Αυλή του Αγίου Ιακώβου").[2][3]
Η κύρια είσοδος του Παλατιού του Αγίου Ιακώβου στο Πολ Μολ επιβιώνει από το παλάτι του Ερρίκου Η΄.
διατηρητέο κτίριο Βαθμού 1 (από 1970)[1]
2 Σημαντικοί άνθρωποι γεννημένοι στο Παλάτι του Αγίου Ιακώβου
Το παλάτι παραγγέλθηκε από τον Ερρίκο Η΄, στην θέση ενός πρώην νοσοκομείου λεπρών αφιερωμένου στον Saint James the Less[4] (από τον οποίο το Παλάτι και το κοντινό του Πάρκο έλαβαν το όνομα τους)· το νοσοκομείο διαλύθηκε το 1532.[5] Το νεό παλάτι, δευτερεύον σε ενδιαφέρον με το Παλάτι του Ουάϊτχωλ του Ερρίκου, κατασκευάσθηκε στο κόκκινων τούβλων ύφος των Τυδόρ γύρω από τέσσερις αυλές: το φρουραρχείο της πύλης (εικόνα) επιβιώνει στην βόρεια πλευρά, βρισκόμενο στη μέση μεταξύ πολυγωνικών πυργίσκων με ψεύτικες επάλξεις, συνδυασμένο με Γεωργιανά παράθυρα που ανεβοκατεβαίνουν. Έγινε η επίσημη κατοικία του μονάρχη στο Λονδίνο το 1698, κατά την βασιλεία των Γουλιέλμου Γ΄ και Μαίρης Β΄ όταν το Παλάτι του Ουάϊτχωλ καταστράφηκε από πυρκαγιά, και έγινε το διοικητικό κέντρο της μοναρχίας (ένας ρόλος που ακόμη διατηρεί). Δύο από τα παιδιά του Ερρίκου Η΄ πέθαναν εκεί: ο Ερρίκος Φίτζροϋ και η Μαρία Α΄ (η καρδιά και τα εντόσθια της Μαίρης τάφηκαν στο Βασιλικό Παρεκκλήσι του παλατιού). Η Ελισάβετ Α΄ λέγεται ότι πέρασε την νύχτα εκεί ενώ περίμενε η Ισπανική Αρμάδα να διασχίσει το κανάλι. Ο Κάρολος Α΄ κοιμήθηκε μάλλον λιγότερο θορυβωδώς -- καθώς ήταν το τελευταίο του κρεβάτι πριν την εκτέλεση του. Ο Όλιβερ Κρόμγουελ τοτε το ανέλαβε, και το μετέτρεψε σε στρατώνα κατά την περίοδο της Αγγλικής Κοινοπολιτείας. Αποκαταστάθηκε μετά από τον Κάρολο Β΄ (γιο του Καρόλου Α΄), ο οποίος επίσης σχεδίασε το Πάρκο του Αγίου Ιακώβου.
Το Παλάτι του Αγίου Ιακώβου και το Πολ Μολ από τον Γιαν Κιπ, 1715.
Οι πρώτοι τρεις Γεώργιοι χρησιμοποίησαν το Παλάτι του Αγίου Ιακώβου ως την βασική κατοικία τους στο Λονδίνο αν και ήταν μικρότερο σε μεγαλοπρέπεια από το αστικό παλάτι μιας μεγάλης Ευρωπαϊκής μοναρχίας· ο Ντάνιελ Ντεφόε το αποκάλεσε "χαμηλό και άθλιο" το 1725. Το 1809 μια πυρκαγιά κατέστρεψε μέρος του, περιλαμβανομένων των ιδιωτικών διαμερισμάτων του μονάρχη στην νοτιοανατολική γωνία. Αυτά τα διαμερίσματα δεν αποκαταστάθηκαν, απομονώνοντας το Παρεκκλήσι της Βασίλισσας, και ο Δρόμος Μάρλμπορο τώρα εκτείνεται μεταξύ των δύο κτηρίων. Ο Γεώργιος Γ΄ είχε αγοράσει το Μέγαρο Μπάκιγχαμ -τον προκάτοχο του Παλατιού του Μπάκιγχαμ- για την την βασίλισσα του το 1762, και το Παλάτι του Αγίου Ιακώβου συνέχισε να πέφτει σε σημασία στο πρώτο μισό του 19ου αιώνα. Αυξανόμενα χρησιμοποιήθηκε μόνο για επίσημες περιστάσεις όπως επίσημες υποδοχές, βασιλικούς γάμους, και βαπτίσεις. Η Βασίλισσα Βικτωρία επισημοποίησε την τάση το 1837, τερματίζοντας την θέση του Παλατιού του Αγίου Ιακώβου ως επίσημης κατοικίας του μονάρχη. Μερικές δομές και εσωτερικοί χώροι επιβιώνουν χάρη στον Σερ Κρίστοφερ Ρεν και τον Ουίλλιαμ Κεντ, αλλά το μεγαλύτερο τμήμα αναπλάσθηκε τον δέκατο αιώνα. Ο Ουίλλιαμ Μόρρις και η εταιρεία του ανέλαβαν να ξαναδιακοσμήσουν το Οπλοστάσιο και το Δωμάτιο των Ταπήτων, το 1866-67.[5]
Σημαντικοί άνθρωποι γεννημένοι στο Παλάτι του Αγίου ΙακώβουΕπεξεργασία
Άννα της Μεγάλης Βρετανίας
Γουλιέλμος Δ΄ του Ηνωμένου Βασιλείου
Το Παλάτι του Αγίου Ιακώβου είναι ακόμη ένα ενεργό παλάτι, και η Βασιλική Αυλή έχει ακόμη επίσημα τη βάση της εκεί-ξένοι πρεσβευτές ακόμη διαπιστεύονται στην Αυλή του Αγίου Ιακώβου, αν και γίνονται δεκτοί από τον μονάρχη στο Παλάτι του Μπάκιγχαμ.
↑ 1,0 1,1 National Heritage List for England.
↑ 2,0 2,1 «History of St. James's Palace». The Official Website of the British Monarchy. Αυγούστου 2008.
↑ 3,0 3,1 «Ambassadors' credentials». The Official Website of the British Monarchy. Αυγούστου 2009.
↑ Η αβεβαιότητα ως προς το ποιον Ιάκωβο απευθυνόταν εκφράζεται στην ένδειξη της Έρευνας του Λονδίνου (http://www.british-history.ac.uk/report.aspx?compid=45186. Edward Walford, 'St Henk's Palace', Old and New London Vol. 4 (1878:100-122. Date accessed: 22 February 2008.) της αφιέρωσης του νοσοκομείου στον "Άγιο Ιάκωβο the Less, Επίσκοπο της Ιερουσαλήμ"· επίσκοπος της Ιερουσαλήμ ήταν ένας ένας τίτλος του Ιακώβου του Δίκαιου, αδελφού του Ιησού..
↑ 5,0 5,1 Pevsner, Nikolaus. The Buildings of England: London 6: Westminster (2003), pp 594-601
Συντεταγμένες: 51°30′17″N 0°08′15″W / 51.50472°N 0.13750°W / 51.50472; -0.13750
Αυτό το λήμμα που σχετίζεται με την Αρχιτεκτονική λήμμα χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε